ORD søger undervisere til sprogstimuleringsforløb i Tingbjerg, Bispebjerg og på Nørrebro.

ORD er to-årigt projekt som tilbyder sprogstimuleringsforløb for babyer i alderen 4-12 måneder, med udgangspunkt motorikudvikling, sansestimulering og bevægelse. Forløbene vare otte uger, a én time om ugen og henvender sig til forældre med flere sprog i hjemmet, der er bosat i udvalgte boligområder.

Vi søger en eller flere undervisere til at varetage undervisningen på Nørrebro bibliotek, Tingbjerg bibliotek og Biblioteket på Rentemestervej. I alt 18 forløb, a otte gange. Det er muligt at undervise på alle tre lokationer eller på udvalgte, dog er det vigtigt at du kan være tilknyttet projektet frem til december 2023

Om jobbet

Du vil undervise otte mødre/fædre og deres babyer i et koncept, kaldet ORD. Undervisningen har bevægelsesmotorik og sansestimu­lering som omdrejningspunkt men fokus er, at sætte ORD på handlinger og dermed styrke forældre-barn-rela­tionen. Nogle af deltagerne vil have vanskeligheder ved dansk, hvorfor det er vigtigt at du formår at omfavne alle i gruppen og guide undervisningen i et tempo, hvor alle kan være med.

ORD er udviklet af Københavns kommune i samarbejde med Lisbet Nør og Sofie Bay, og er støttet af Nordea-fonden.

Dine vigtigste arbejdsopgaver som underviser er

* At kunne arbejde med alle slags mennesker
* At skabe trygge rammer ved hjælp af din faglighed
* At agere professionelt og fleksibelt i forhold til gruppen der undervises

Vi forventer, at du

* Har praktisk erfaring med at undervise forældre og babyer i aldersgruppen
* Har relevant faglig baggrund, eller uddannelse
* Kan se dig selv i rollen som formidler

Vi tilbyder

En fleksibel og tidsbegrænset ansættelse, hvor undervisningstidspunktet aftales i samarbejde med biblioteket og projektlederen – i formiddagstimerne. Derudover tilbyder vi et job med mening og hvor du er med til at gøre en kæmpe forskel for de børn og forældre, du møder gennem projektet.

Løn- og ansættelsesforhold

Der vil blive indhentet børne- og straffeattest som led i ansættelsesprocessen. Ved spørgsmål kan der rettes henvendelse til Cecilie Gunst Christensen på Rj2G@kk.dk

Løn aftales efter kvalifikationer og udbetales som honorar.

Søg (via linket) senest

Samtaler vil blive afholdt løbende.